open-index/open-wikipedia-markdown huggingface dataset:
Aluemaantiede

**Aluemaantiede** tutkii maapallon pinnan alueellista erilaistumista ja ottaa maantieteellisiä alueita selvitellessään huomioon sekä luonnonolot että ihmisen toiminnan. Vastakkainen tarkastelutapa on yleismaantieteellinen. Maantiedettä kuvataan usein alueiden ja paikkojen tutkimuksena. Se tutkii maapallon pintaa, sen ominaisuuksia ja ilmiöitä.

Aluemaantiede on maantieteen ala, joka poikkeaa luonnonmaantieteestä ja kulttuurimaantieteestä. Aluemaantieteessä tutkitaan jotakin aluetta ja otetaan huomioon kaikki tärkeimmät luontoon ja ihmisen toimintaan liittyvät piirteet, jotka vaikuttavat alueen luonteeseen. Aluemaantiede pyrkii kokonaisesitykseen tietystä alueesta. Aluemaantiede pyrkii selittämään muun muassa seuraavat peruskäsitteet alueesta: sijainti, kallio- ja maaperä (maankamara), meren syvyys tai maankorkeus, ilma- tai merivirtaukset, ilmasto, kasvillisuus, väestö, maatalous ja kalastus, liikenneolot ja muu infrastruktuuri, asuminen, matkailu ja niin edelleen.

Alueella tarkoitetaan maantieteessä maanpinnan osaa, joka luontonsa tai ihmisen toiminnan perusteella on jokseenkin yhtenäinen ja eroaa ympäröivistä alueista.

## Lähteet
**Globus: Alueiden maailma* (WSOY 2006) 
**Globus: Sininen planeetta - Yhteinen maailma* (WSOY 2005)
Hermia

**Hermia** tarkoittaa seuraavia asioita:

*Hermia, tiedepuisto Tampereen Hervannassa
*Hermia Yrityskehitys, Tampereella tiedepuisto Hermiassa toimiva yritys
*Hermia, Tampereella toimiva voittoa tavoittelematon kehitys- ja innovaatioyhtiö
*Hermia, henkilöhahmo William Shakespearen näytelmässä *Kesäyön unelma*
*685 Hermia, päävyöhykkeen asteroidi.
Eesti Pank

**Eesti Pank** () on Viron keskuspankki, joka kuuluu Euroopan keskuspankkijärjestelmään ja eurojärjestelmään. Eesti Pank hoiti ennen euron käyttöönottoa Virossa itse maan rahapolitiikaan ja entiseen kansalliseen valuuttaan, Viron kruunuun liittyviä asioita. Eesti Pankin nykyisenä johtajana toimii Madis Müller, joka valittiin virkaan vuonna 2019. Viron keskuspankki on perustettu 24. helmikuuta 1919.

## Viron keskuspankin rooli ja päätehtävät
### Eurojärjestelmässä
Eurojärjestelmään kuuluvien valtioiden keskuspankkien tehtävät ja velvoitteet on määritelty Euroopan keskuspankkijärjestelmän ja Euroopan keskuspankin perustamisasiakirjoissa. Eurojärjestelmä toimii hajautetusti: kansalliset keskuspankit vastaavat lähes kaikista eurojärjestelmän tehtävistä, joita ovat
* rahapoliittisten operaatioiden täytäntöönpano
* rahavarannoista huolehtiminen
* maksujärjestelmien hoitaminen ja valvonta
* eurosetelien liikkeelle laskeminen yhteistyössä Euroopan keskuspankin kanssa
* Euroopan keskuspankin avustaminen tilastotietojen keräämisessä.

### Ennen euroa
Ennen euron käyttöönottoa Virossa keskuspankin tehtävänä oli varmistaa hintavakaus ja säädellä liikepankkien kautta liikkeelle laskettavan rahan määrää. Viron keskuspankki hoiti Viron rahajärjestelmää eli johti kansallista rahapolitiikkaa.

Viron keskuspankin tavoitteena oli varmistaa hintavakaus Virossa. Hintavakaus on tärkeää, koska se mahdollistaa sekä yksityisten ihmisten että yritysten luottamuksen pitkäaikaiseen säästämiseen, kuluttamiseen ja investointisuunnitelmiin. Rahaolojen vakaus on kestävän ja menestyksellisen taloudellisen ja yhteiskunnallisen kehityksen perusta.

Viron keskuspankin päätehtävät tämän tavoitteen saavuttamiseksi olivat
# osallistuminen kansalliseen talouspolitiikkaan toteuttamalla itsenäistä rahapolitiikkaa, neuvomalla maan hallitusta ja osallistumalla kansainväliseen yhteistyöhön
# maan taloudellisen vakauden varmistaminen luomalla menettelytapoja taloussektorille ja hoitamalla hyvin toimivia pankkien välisiä maksujenvälitysjärjestelmiä
# käteisrahan kierron järjestäminen
# valmistelut, joiden avulla Viron keskuspankista tulee yksi merkittävä päätöstentekijä euroalueen keskuspankkien joukossa, jotka määrittelevät talouspolitiikaa ja yhteisvaluutta euroa koskevan rahapolitiikan Euroopassa.

Viron keskuspankki oli itsenäinen, perustuslaillinen instituutio, joka ei toiminut maan hallituksen eikä minkään muunkaan valtaelimen alaisuudessa. Keskuspankki ei ollut vastuussa valtion taloudellisista sitoumuksista, eikä valtio ollut vastuussa taloudellisista sitoumuksistaan keskuspankille. Keskuspankin ylin päättävä elin oli hallintoneuvosto, johon ei saanut kuulua maan hallituksen jäseniä.

## Pääjohtajat

Lähde:

## Lähteet

## Aiheesta muualla
* Eesti Pank
Samy Deluxe

**Samy Deluxe** (oikealta nimeltään **Samuel Sorge**, syntynyt 19. joulukuuta 1977 Hampuri, Länsi-Saksa) on saksalainen hiphop-artisti ja -tuottaja. Hänet on tunnettu myös nimillä **Sam Semilia**, **Wickeda MC** ja **Big Baus of the Nauf**. Hän on julkaissut 18 albumia ja 22 singleä. Samy Deluxe on yksi Saksan menestyneimmistä soolo hiphop-artisteista ja hän on myös toiminut hiphop ryhmissä Dynamite Deluxe ja ASD.

## Sooloalbumit
* 2001: Samy Deluxe
* 2004: Verdammtnochma!
* 2009: Dis wo ich herkomm'
* 2010: Dis Wo Ich Herkomm Live'''

## Yhteistyöalbumit
* 2000: Deluxe Soundsystem (Dynamite Deluxe)
* 2003: Wer Hätte Das Gedacht? (ASD)
* 2008: TNT (Dynamite Deluxe)

## Aiheesta muualla

* Viralliset Internet-sivut
Villa Hannala

**Villa Hannala** on Oulun Toppilansaaressa sijaitseva, kauppaneuvos ja laivanvarustaja J. W. Snellmanin vuonna 1859 kesäasunnokseen rakennuttama pitsihuvila. Huvila lienee saanut nimensä Snellmanin tyttären Hannan mukaan. Johan Wilhelm Snellmanin kuoltua vuonna 1881 hänen poikansa Karl August Snellman peri Hannalan. 

1890-luvulla Karl August teetti rakennukseen laajennusosan, jonka katolle rakennettiin avonainen näköalatorni. Ulkoasua koristeltiin tuolloin myös vanhassa osassa runsain puuleikkauksin. Karl August testamenttasi huvilan Oulun Diakonissakodille, jonka käytössä huvila olikin vuodet 1922&ndash;1950.

Oulun aikuiskoulutuskeskus (OAKK) entisöi Hannalan vuosina 2004–2008. Vappuaattona vuonna 2008 Villa Hannala avasi ovensa kesäkahvilana ja tilausravintolana erilaisten kokousten ja juhlien kuten häiden, muistotilaisuuksien ja yritysjuhlien pitopaikkana. Oulun kaupunki lopetti OAKK:n toiminnan ja päätti luopua Villa Hannalasta. Paikka laitettiin myyntiin huutokauppaan. Loppukesällä 2021 huvila siirtyi Haapalandia Invest Oy:n omistukseen. Toimintaa operoi Villa Hannala Oy. Samalla tilassa aloittu ympäri vuoden toimiva ravintola. Villa Hannalaa pitää kotipaikkana Aktiiviomistajat-sijoittajaryhmä.

## Lähteet

## Aiheesta muualla

* OAKK:n kotisivut/ Café Villa Hannala
Ostara

**Ostara** voi viitata seuraaviin:

*Ostara, perunalajike
*Ostara, germaaninen jumalatar
*Ostara, uuspakanallinen juhla, jota juhlitaan kevätpäiväntasauksen aikaan
*343 Ostara, päävyöhykkeen asteroidi.
Fran Rubel Kuzui

**Fran Rubel Kuzui** on yhdysvaltalainen ohjaaja ja tuottaja. Hänen ensimmäinen elokuvansa oli vuonna 1988 ensi-iltansa saanut *Tokyo Pop*, joka kertoo yhdysvaltalaisesta naisesta tutustumassa japanilaiseen nuorten kulttuuriin. Kuzui osittain käsikirjoitti ja ohjasi elokuvan. 

Kuzui tunnetaan kuitenkin parhaiten vuoden 1992 komediaelokuvan *[[Buffy, vampyyrintappaja (elokuva)|Buffy, vampyyrintappaja]]* ohjaajana. Hänen ja elokuvan käsikirjoittaneen Joss Whedonin käsitykset elokuvasta erosivat paljon toisistaan. Kuzui näki elokuvan komediana, joka kertoi ihmisten suhtautumisesta vampyyreihin, kun taas Whedon oli kirjoittanut *Buffyn* kauhuelokuvaksi. Valmistuttuaan elokuva tuotti Yhdysvalloissa noin 16 miljoonaa dollaria, mutta ei saanut kehuja kriitikoilta. 

Vuonna 1997 alkoi Whedonin alkuperäisen elokuvakäsikirjoituksensa pohjalta luoma tv-sarja *[[Buffy, vampyyrintappaja]]*, jonka rahoittavana tuottajana Kuzui toimi vuosina 1997–2003. Hän ei kuitenkaan osallistunut sen enempää sarjan tekoon, vaan sai roolin tuottajana lähinnä vain siksi että omisti yhä oikeudet Buffy Summersin hahmoon. 

Kuzui on naimisissa japanilaisen **Kaz Kuzuin** (alk. Katsusuke Kuzui) kanssa. Yhdessä he omistavat tuotantoyhtiön Kuzui Enterprises. Yhtiö levittää yhdysvaltalaisia elokuvia Japanissa ja tuo japanilaisia elokuvia Yhdysvaltain markkinoille. Kuzui Enterprises on *Buffyn* lisäksi tuottanut myös sen spin-off-sarjaa *[[Angel (televisiosarja)|Angel]]*.

## Lähteet

## Aiheesta muualla
*
Villa Kivi

**Kirjailijatalo Villa Kivi** on kirjailijoiden käytössä oleva puuhuvila Helsingin Linnunlaulussa Töölönlahden itärannalla osoitteessa Linnunlauluntie 7. Puurakenteinen, valkoinen talo on arkkitehti Selim Lindqvistin käsialaa vuodelta 1890. Sen rakennutti Niilo Michelsson ja rakennusmestarina toimi Elia Heikel. Villa Kivi on alusta alkaen ollut kirjailijoiden tyyssija. Nimen Villa Kivi se sai Aleksis Kiven päivänä vuonna 1990, jolloin talo täytti sata vuotta. Siellä ovat aikojen saatossa vierailleet muun muassa Juhani Aho, F. E. Sillanpää ja Eino Leino. Helsingin kaupunki hankki talon sivurakennuksineen omistukseensa ja luovutti sen Kivi-talo Säätiölle vuonna 1985.

Villa Kivessä on 14 työhuonetta ammattikirjailijoille, joista Kivi-talo Säätiö vuokraa kirjailijoille 10 huonetta. Työhuoneista neljä on vuokrattu säätiön jäsenjärjestöille ja he valitsevat näihin kirjailijat omista jäsenistään.

Kirjailijatalo Villa Kiven alakerran juhlasalissa järjestetään merkittäviä kirjallisuus- ja taidetilaisuuksia myös yleisölle, muun muassa Helsinki-päivänä ja Taiteiden yönä. Tilaa vuokrataan myös yksityistilaisuuksiin.

Piharakennuksessa on saunatila sekä taiteilijaresidenssi.

## Lähteet
*Villakivi.com

### Viitteet

## Aiheesta muualla
Lylyjärvi (Oulu)

**Lylyjärvi** on järvi Sanginsuun kaupunginosassa Oulussa. Se sijaitsee noin kaksi ja puoli kilometriä pohjoiseen Sanginsuun keskuksesta, Sanginjoen länsipuolella.

Järvi on pääasiassa soiden ja kuivatettujen soiden ympäröimä, joskin sen koillispuolelle ulottuvat Leväyskivenkankaan laitamat. Järven luoteisranta on laajalta alalta hyllyvää luhtanevaa, rantakorvessa sijaitsee rauhoitetun lapinleinikin esiintymä. Järven alue on linnustollisesti ja maisemallisesti arvokasta, mutta sitä ei ole otettu virkistyskäyttöön.

Järvi laskee vetensä Sanginjokeen Lylyojaa pitkin eli se kuuluu Oulujoen vesistöön. Ojaa on muokattu voimakkaasti ja siinä on patorakennelmia. Järvi on asumaton koillisnurkan kesämökkiä lukuun ottamatta. Sen itäpuolta noudattelee Lylyjärventie-niminen metsäautotie, jota myöten sinne on pohjoisesta yhteys Sanginjoentieltä ja etelästä taas yhdystie 8300:lta.

## Lähteet
* Oulun kaupunki: Hiukkavaaran kaavarunko: Lisäalueiden maisema- ja kaavaselvitys 2006
Pikkusikari

**Pikkusikari** on lyhyehkö, kapea sikari. Tavallisesta savukkeesta poiketen se on kääritty kokonaisista tupakan lehdistä eikä paperista. Se myös sisältää vähemmän lisäaineita.  Pikkusikareita myydään yksittäin tai useamman pakkauksissa. Pikkusikarin savua ei ole tarkoitus vetää keuhkoihin vaan suuhun aromista nautiskellen. 

Pikkusikarit on usein valmistettu koneellisesti, jolloin hinnat saadaan pysymään laatuun nähden alhaisina. Pikkusikareita valmistetaan myös käsin. Tällöin hinnat ovat korkeammat mutta aromi on ainutlaatuisempi. 

Pikkusikareita on saatavilla tupakan aromin lisäksi eri tavoin maustettuna. Yleisimmät maut ovat vanilja, hunaja ja kirsikka.

Pikkusikareita suositaan yleensä vaihtoehtona savukkeille tai ajankäytöllisistä syistä suuremmille sikareille.

## Katso myös
* Sikari
* Savuke
Lylyjärvi

**Lylyjärvi** voi tarkoittaa seuraavia maantieteellisiä kohteita:

* Lylyjärvi, järvi Heinävedellä
* Lylyjärvi, järvi Karstulassa
* Lylyjärvi, järvi Leppävirralla
* Lylyjärvi, järvi Mikkelissä
* Lylyjärvi, järvi Muuramessa
* Lylyjärvi, järvi Oulussa
* Lylyjärvi, järvi Parkanossa
* Lylyjärvi, järvi Puolangalla
* Lylyjärvi, järvi Suonenjoella
* Lylyjärvi, järvi Sysmässä
* Lylyjärvi, järvi Virroilla
* Lylyjärvi, järvi Ylitorniolla
* Ala-Lylyjärvi, järvi Juupajoella
* Ylä-Lylyjärvi, järvi Juupajoella.
Hertha (peruna)

**Hertha** on  perunalajike. Se on taudinkestävä ja viljelyvarma lajike. Hertha on poistettu Suomen kasvilajikeluettelosta.

## Satoisuus

## Lähteet
*Maa- ja metsätalousministeriö: Kasvilajikeluettelo 2006 (pdf)

### Viitteet

## Aiheesta muualla
*The European Cultivated Potato Database: Hertha
Tauno Matomäki

**Tauno Antero Matomäki**, (s. 14. huhtikuuta 1937 Nakkila) on vuorineuvos, tekniikan tohtori h.c. ja diplomi-insinööri. Hän oli Rauma-Repola Oy:n pääjohtaja 1987–90, Repola Oyj:n pääjohtaja 1991–96 ja UPM-Kymmenen hallituksen puheenjohtaja 1999–2001. Matomäki toimi 1990-luvun alkuvuosina myös Teollisuuden ja Työnantajien Keskusliiton TT:n puheenjohtajana ja oli keskeisesti mukana muun muassa metsäjätti UPM:n, finanssikonserni Nordean ja konepajayhtiö Metson luomisessa.

## Elämä ja ura
Tauno Matomäki syntyi nakkilalaisen maanviljelijäperheen neljänneksi lapseksi, lähti kansakoulunopettajansa kannustamana oppikouluun ja opiskeli diplomi-insinööriksi Teknillisessä korkeakoulussa. Hän aloitti työuransa Wärtsilä-yhtiössä muun muassa johtamassa firman asennustyömaita eri puolilla maailmaa. Hän tuli Rauma-Repolaan vuonna 1967, ja yhtiön pääjohtajaksi hänet nimitettiin sen meriteollisuuden johtajan paikalta vuoden 1987 alusta Antti Potilan lähdettyä Finnairin pääjohtajaksi. Matomäen tehtävä oli saneerata yhtiötä, ja seuraavan kolmen vuoden aikana liiketoiminnoista myytiin 40 prosenttia ja henkilöstö väheni lähes puoleen entisestä. Liikevaihto kuitenkin kasvoi vuoden 1986 seitsemästä miljardista markasta vuoden 1989 yli kahteentoista miljardiin ja 200 miljoonan vuositappiot kääntyivät 800 miljoonan voitoksi. Rauma-Repola panosti Matomäen kaudella muun muassa metsäkoneiden tuotantoon ostamalla alan yrityksiä eri puolilta maailmaa.

Vuonna 1990 toteutui KOP:n myötävaikutuksella pitkään suunniteltu Rauma-Repolan ja Yhtyneiden Paperitehtaiden suurfuusio. Syntyi Repola Oyj, Suomen siihen asti suurin teollisuusyritys.

Matomäki tuli pääjohtajana tunnetuksi sivistysharrastuksistaan, etenkin kirjallisuuden tuntemuksesta, ja asumisestaan läpi Helsingin-vuosienkin pitkän automatkan päässä kotikylässään Nakkilan Matomäessä, itse rakentamassaan omakotitalossa. Haastatteluissa ja keskusteluissa hänen tapansa oli vastata pikemminkin harkitusti ja lyhyesti kuin pitkästi ja rönsyilevästi, usein persoonallista sarkasmia viljellen ja käsikirjoituksesta yllättävästi poikkeillen. Tunnetuimmaksi lausahdukseksi on muodostunut toteamus, ettei Suomesta kannata yrittää viedä ulkomaille mitään hevosta pienempää tavaraa.

Matomäki kuului Suomen 1990-luvun alun lamavuosina kolmesta vuorineuvoksesta muodostuneeseen ryhmään, jolla oli merkittävä rooli teollisuusfuusioiden lisäksi myös suomalaisten rahalaitosten järjestelyissä pankkikriisin jäljiltä. Kaksi muuta vuorineuvosta olivat Yrjö Niskanen vakuutusyhtiö Pohjolasta ja ruotsinkielisen pää­oman keulamies Casimir Ehrnrooth.

Vuonna 1996 Repola, Kymmene, Yhtyneet Paperitehtaat, Kymin Paperiteollisuus, Kaukas ja Wisaforest fuusioituivat UPM-Kymmeneksi. Tässä yhteydessä Matomäki jäi eläkkeelle ja on sittemmin keskittynyt hallitustyöskentelyyn muun muassa UPM-Kymmenessä, Silja Linessa, PVO-yhtiöissä sekä Nordean edeltäjässä Merita-pankissa.

Tauno Matomäellä ja hänen Leena-vaimollaan on neljä lasta. Poika Tommi Matomäki on toiminut muun muassa Technip Offshore Finlandin Mäntyluodon telakan toimitusjohtajana.

## Lähteet

## Kirjallisuutta
* 

## Aiheesta muualla
*
Soseperunat

**Soseperunat** ovat ruokaperunoita, jotka sopivat perunasoseeseen tai sosemaisiin ruokiin, kuten perunamuhennos tai kasvissosekeitto. Ne ovat suuren tärkkelyspitoisuutensa vuoksi jauhoisia. Samat perunat, jotka sopivat sosemaisiin ruokiin, eivät sovi salaattiperunoiksi, koska ne eivät pysy koossa keitettäessä. Tämän vuoksi niiden käyttäminen keittoperunoina on myös hankalaa. Perunan rakenne riippuu paitsi lajikkeesta, myös käytetyistä viljelymenetelmistä ja kasvukaudella vallinneesta säästä. Soseperunoiksi voidaan siis kutsua paitsi yleensä jauhoisiin perunoihin kuuluvien lajikkeiden perunoita, myös tietyissä olosuhteissa viljeltyjä perunoita.

## Lähteet
Sauvamerkki

**Sauvamerkki** on pysty- ja vinosuuntaisista puurakenteista koottu merimerkki. Yksinkertaisimmillaan sauvamerkki on viistotuin pystyyn tuettu puunrunko tai parru. Suuremmat sauvamerkit saattavat käsittää kymmeniä puunrunkoja. Näkyvyyden parantamiseksi on pystypuihin laudoitettu erilaisia pintoja tai kuvioita, tai merkkiin on lisätty huippumerkeiksi muun muassa tynnyreitä. 

Sauvamerkeistä ei käytetä merimerkkien luetteloissa erillisiä määritelmiä kuten kummeleista ja tunnusmajakoista. Sauvamerkki on voitu rakentaa mitä tahansa tarkoitusta varten, esimerkiksi varoitusmerkiksi tai väyläohjausmerkiksi. Sauvamerkin rakentamiseen tarvittava materiaalimäärä on vähäinen, jolloin rajallisistakin tarpeista on saatu rakennettua kauas erottuva merimerkki.

Suomessa sauvamerkkejä oli käytössä vielä 1900-luvun alussa, jolloin pukkitelineille rakennetut linjataulut sekä sektoriloistot yleistyivät ja syrjäyttivät ne. Pienempikokoisten merkkien lisäksi Suomessa on jäljellä enää yksi suurikokoinen sauvamerkkeihin kuuluva merimerkki, Korsnäsin edustalla sijaitseva Svettgrundin yli 18 metriä korkea sauvamerkki, joka huippukuvio on rombinmuotoinen.

## Aiheesta muualla
* Väylien varsilta: Sauvamerkit
Beginnings: The Lost Tapes 1988–1991

__NOTOC__
**Beginnings: The Lost Tapes 1988–1991** on postuumisti julkaistu albumi Tupac Shakurilta. Albumi sisältää Shakurin ensimmäisiä nauhoituksia vuodesta 1988 alkaen. Albumin kappaleet julkaistiin alun perin jo vuonna 2000 **The Lost Tapes** nimisellä albumilla, mutta sitä ei laskettu markkinoille oikeudellisesti pätevällä tavalla joten albumi vedettiin pois. Albumi sisältää 10 kappaletta jossa mukana on Shakurin ensimmäinen rap-ryhmä, mukaan lukien myös Shock G ja Humpty Hump Digital Undergroundista. Albumin tuotannosta vastaa Digital Undergroundin jäsen Chopmaster J.

## Kappaleet
#
#
#
#
#
#
#
#
#
#

## Arvostelut
* AllMusic: 

## Lähteet
Nu-Mixx Klazzics Vol. 2: Evolution – Duets & Remixes

**Nu-Mixx Klazzics Vol. 2: Evolution - Duets & Remixes** postuumisti julkaistu remix albumi Tupac Shakurilta. Albumin julkaisijoina toimivat Amaru Entertainment ja Koch Records. Alun perin albumi oli tarkoitus julkaista 26. kesäkuuta 2007 kantaen nimeä *Nu-Mixx Klazzics Vol.2*, ollen näin jatkoa vuonna 2003 julkaistulle Nu-Mixx Klazzics albumille. Albumin nimeä kuitenkin muutettiin ja julkaisupäivämäärää siirrettiin ensin viikolla, ja myöhemmin vielä runsaalla kuukaudella julkaisun tapahtuessa 14. elokuuta 2007.

Albumin kappaleet koostuvat pitkälti kahdesta Tupacin myydyimmästä albumista All Eyez on Me ja The Don Killuminati: The 7 Day Theory, mutta mukana on myös ennen julkaisemattomia, remixattuja kappaleita. Hip hop tuottaja ja artisti Daz Dillinger on yksi albumin tuottajista. Myös Sha Money XL ja Street Radio ovat mukana tuottamassa. Albumin ensimmäinen single on "Whatz Ya Phone #" ja kappaleessa on mukana tyttö-trio Candy Hill. Albumi debytoi Billboard 200 listalla sijalla 45 myyden avausviikollaan 15 000 kappaletta.

## Kappaleet
Hyypänmäki

**Hyypänmäki** eli **Hyyppä** on Hailuodossa sijaitseva harjun päälle muodostunut paraabelidyyni ja samalla saaren korkein kohta, 31 metriä merenpinnan yläpuolella. Alue on retkikohteena monipuolinen vaihtelevien maanmuotojen vuoksi. Jäätiköt ja sulamisvedet ovat muovanneet maisemaa, ja kaikkien muodostumien maa-aines on lajittunutta hiekkaa.

Alueella toimii Hyypän hiihtourheilukeskus, ja lähistöllä on valaistu hiihtolatu.

Perimätiedon mukaan isonvihan aikaan Hyypänmäellä rotkossa on sijainnut piilopirtti. Rakennuksen jäänteitä ei kuitenkaan ole löydetty. Paikan nimi on nykyisissä kartoissa Piilopirtinrotko.

Hyypänmäen korkeimmalla kohdalla sijaitsee merimerkki, joka ollessaan linjassa Keskiniemen tunnusmajakan kanssa ohjaa alukset saaren pohjoispuolitse kulkevalle veneilyväylälle. Mäellä on ollut aiemmin tunnusmajakka, niin kutsuttu Hyypän pooki, joka on rakennettu noin 1790-luvulla. Pooki on ollut olemassa vielä ainakin vuonna 1912, jolloin Samuli Paulaharju kuvasi sen. Vuonna 1937 tunnusmajakan paikalle rakennettiin rautateline, jolle sijoitettiin pieni sektoriloisto.

Hyypänmäen laella nykyisen merimerkin lähettyvillä on sijainnut myös yksi Struven ketjun mittauspisteistä vuodelta 1841. Pistettä ei ole ketjua mitatessa merkitty maastoon pysyvästi, koska ympäristön hiekka siirtyy jatkuvasti eikä paikalla ole kiinteitä pisteitä.

## Lähteet
Salaattiperunat

**Salaattiperunat** ovat kiinteämaltoisia tai vain hieman jauhoisia ruokaperunoita. Näin ollen ne pysyvät hyvin koossa keitettäessä, ja ne voidaan kuutioida perunaa sisältäviin salaatteihin. Salaattiperunaominaisuuksiensa vuoksi perunalajikkeiden keitettävyyskokeiden perusteella kiinteämaltoisiksi määriteltyjen perunalajikkeiden vähittäiskauppatunnus on vihreä. Esimerkiksi Siikli ja Melody ovat salaatteihin sopivia perunalajikkeita.

## Lähteet
Kulttuurimatkailu

**Kulttuurimatkailu** on matkailua, jossa tutustutaan paikalliseen kulttuuriin, saadaan siitä elämyksiä, opitaan siitä, tai osallistutaan siihen.

Kulttuuriksi voidaan kokea paikan henki sekä kaikki ihmisen siellä aikaansaama ja muokkaama tieteessä, taiteessa, teknologiassa ja elinkeinoissa. Kulttuurimatkailun perustaa ovat alueellinen kulttuuritarjonta, rakennettu ja rakentamaton ympäristö, festivaalit ja tapahtumat, tilaisuudet ja näyttelyt. Siihen voi sisältyä vierailut eri kohteissa ja menneisyyden monumenteilla, mutta myös matkakohteiden nykyisen kulttuurin ja elämäntavan kuluttamista.

Kulttuurimatkailupalvelujen tuottamisen tavoitteena voi olla ihmisten identiteetin rakentumisen vahvistaminen ja oman sekä muiden kulttuurien ymmärryksen ja arvostuksen lisääminen.

## Lähteet

## Aiheesta muualla
Ion (mytologia)

**Ion** () oli kreikkalaisessa mytologiassa Ksuthoksen ja Kreusan poika. Hänen isänsä sai Peloponnesoksen omalta isältään Helleniltä, jossa asuvat joonialaiset ovat saaneet nimensä Ionin mukaan.

## Euripideen ''Ion''
Euripides kertoo näytelmässään *[[Ion (Euripides)|Ion]]*, että Ion olisikin ollut Kreusan avioton lapsi, jonka tämä sai Apollonin kanssa. Äidin hylättyä lapsensa Apollon pyysi Hermestä pelastamaan lapsen, ja tämä veikin Ionin Delfoin oraakkelin luo Apollonin temppeliin, jossa papittaret huolehtivat lapsesta.

Myöhemmin oraakkeli kertoi Ksuthokselle, että ensimmäinen, jonka hän tapaisi lähdettyään, olisi tämän poika. Vastaantullut henkilö oli Ion, mutta Ksuthos luuli  olevansa tämän biologinen isä, kun taas oraakkeli tarkoitti hänen olevan adoptioisä.

Kreusa suunnitteli tappavansa Ionin, koska hän oli mustasukkainen siitä, että Ksuthoksella oli poika mutta hän itse oli lapseton. Samaan aikaan Ion suunnitteli vahingoittavansa Kreusaa. Lopulta Kreusalle selvisi, että Ion on hänen poikansa ja Ksuthos ainoastaan adoptoi tämän.

## Lähteet
Tuonela (albumi)

**Tuonela** on Amorphiksen vuonna 1999 julkaistu neljäs studioalbumi. 

Tällä albumilla Amorphis otti askelen kevyempään suuntaan: aiemmilta julkaisuilta tutut kitaristi Tomi Koivusaaren murinalaulu oli kokonaan poissa Pasi Koskisen laulaessa myös sen kappaleessa "Greed", ja aiempi death metal -tyyli oli muutenkin jätetty taka-alalle. Tomi Koivusaari soittaa sitaria kappaleessa "Greed" ja puhallinsoittaja Sakari Kukko vierailee albumilla soittamassa saksofonia ja huilua.

*Tuonela* oli ensimmäinen metallimusiikkiin perehtyneelle Metal Archives -sivustolle lisätty albumi.

## Kappaleet

## Kokoonpano
* Esa Holopainen – soolokitara, akustinen kitara
* Santeri Kallio – kosketinsoittimet (ei varsinainen jäsen)
* Pekka Kasari – rummut, lyömäsoittimet
* Tomi Koivusaari – rytmikitara, sitar (kappaleessa "Greed")
* Pasi Koskinen – laulu
* Olli-Pekka Laine – basso

### Vierailijat

* Sakari Kukko – saksofoni (kappaleissa "Nightfall" ja "Tuonela"), huilu (kappaleessa "Rusty Moon")

## Singlet

## Lähteet

## Aiheesta muualla
* ''Tuonelan'' sanoitukset Amorphiksen virallisella sivustolla 
* Suomen virallinen lista: Tuonela 
* 
*
Gladiaattori (Melvin Potter)

**Gladiaattori**, oikealta nimeltään **Melvin Potter** on parannuksen tehnyt superroisto Marvel-kustantamon sarjakuvissa. Hahmon loivat Stan Lee ja John Romita. Gladiaattorin ensiesiintyminen tapahtui *Daredevil*-lehden numerossa 18 (heinäkuu 1966). Gladiaattori on varsinkin Daredevilin vastustaja.

## Historia

Potter  oli Daredevilin yksi ensimmäisistä vastustajista. Siviielämässä Potter toimii puvustajana. Myöhemmin Potter luopui rikollisesta elämästä ja ryhtyi Daredevilin yhdeksi suurimmista tukijoista.

## Voimat ja varusteet
Gladiaattorilla ei ole yliluonnollisia kykyjä. Hän on kuitenkin loistava lähitaistelija ja fyysisesti voimakas. Rikollisen uransa aikana Potter piti yllään paksua metallihaarniskaa ja oli aseistautunut lukuisilla teräaseilla. Varsinkin hänen ranteissaan olleet sirkkelimäiset terät osoittautuivat usein vaarallisiksi.

## Ultimate Gladiaattori
Ultimate Marvel -jatkumossa Gladiaattori tekee lyhyen vierailun taistelemalla Hämähäkkimiestä vastaan.

## Televisiosarjat
Melvin Potter esiintyy Marvel Cinematic Universeen sijoittuvassa sarjassa *[[Daredevil (televisiosarja)|Daredevil]]*, jonka ensimmäinen tuotantokausi julkaistiin Netflixissä vuonna 2015. Häntä näyttelee Matt Gerald.

Potter oli suunnitellut Wilson Fiskille ja tämän rikostovereille suojaavat panssaripuvut. Hän oli joutunut tekemään tämän, koska hänen tyttöystävänsä Betsy Beatty oli uhattuna. Sarjan lopulla Matt Murdock lupaa tälle pysäyttävänsä Fiskin, jos Potter takoo hänelle uuden panssaripuvun tavallisen mustan kangaspuvun tilalle. Potterin takoma puku on samanlainen kuin sarjakuvissa esiintyvä Daredevilin puku.
Fontane (peruna)

**Fontane** on alankomaalainen jauhoinen perunalajike, jonka tärkkelyspitoisuus on noin 17 prosenttia. Fontanen sato on keskimyöhäistä ja runsasta. Fontanea voi käyttää hyvin soseisiin, leivontaan sekä laatikkoruokiin mukulalaadun takia, mutta se soveltuu myös ranskanperunaksi. Suurikokoisen, pyöreä- ja syväsilmuisen mukulan maku on vahva ja tummumisen kestävyys hyvä.
Fontanen malto on keltaista.

## Lähteet
*
*

## Aiheesta muualla
*The European Cultivated Potato Database: Fontane
Sonic Dream Collective

**Sonic Dream Collective** oli 1990-luvulla toiminut ruotsalainen Uppsalasta kotoisin pop- ja elektronista musiikkia esittävä yhtye.

1998 yhtye lyhensi nimensä muotoon Sonic Dream. 

Yhtyeen yksi tunnetuimmista kappaleista on "Oh Baby All". Tarja Lunnas levytti vuonna 1996 albumilleen *Oi beibi jää* yhtyeen kappaleet ”Don't Go Breaking My Heart” ja ”Oh Baby All” suomen kielelle.

Vuonna 1995 kappaleen ”Don't go breaking My Heart” julkaisun jälkeen siitä luotiin puolalainen versio ”Nie jestem zła”, jonka esitti Magdalena Sokołowska.

## Diskografia
### Albumit
* *Gravity* (1995)
* *Dustproof* (1998)

### Singlet
* Take Me Back (1994)
* Don't Go Breaking My Heart (1995)
* Oh, Baby All (1995)
* I Wonder Why (1995)
* Happy Tune (1996)
* Dig Deeper (1997)
* Love (1997)
* Heaven Knows (1998)
* Pray (1998)
* Taking Five (1999)

## Lähteet
Katolinen liiga (Saksa)

**Katolinen liiga** () oli saksalaisten katolisten ruhtinaitten liitto kolmikymmenvuotisen sodan aikana. Se perustettiin vuonna 1609 protestanttisten ruhtinaitten vuotta aikaisemmin perustaman Evankelisen unionin vastavoimaksi.

Katolisen liigan perusti Baijerin herttua Maksimilian I, jonka lisäksi sen tärkeimmät jäsenet olivat Kölnin, Trierin ja Mainzin arkkipiispat. Katolisen liigan armeijan menestys jatkui kolmikymmenvuotisessa sodassa vuoteen 1631 asti, jolloin se hävisi ensimmäisen suuren taistelun Breitenfeldissä ruotsalaisia vastaan. Armeijan komentajana oli 1610–1632 Johann Tilly ja 1632–1634 Johann von Aldringen.

Katolisen liigan merkitys sotilaallisena voimana väheni huomattavasti vuonna 1632 Ruotsin kuningas Kustaa II Aadolfin vallattua Baijerin ja Tillyn kuoltua. Lopullisesti liiga hajosi vuonna 1635 Prahan rauhan jälkeen, joka kielsi muodollisetkin Saksan ruhtinaitten keskinäiset liitot.

## Aiheesta muualla
Oleg Makarov

**Oleg Grigorjevitš Makarov** (, 6. tammikuuta 1933 Udomljassa, Venäjän SFNT:ssä, Neuvostoliitossa – 28. toukokuuta 2003 Moskovassa, Venäjällä) oli neuvostoliittolainen insinööri ja kosmonautti.

## Elämäkerta

Oleg Makarov valmistui insinööriksi moskovalaisesta Bauman-instituutista vuonna 1957. Hän pääsi Vostok-avaruusaluksen suunnitteluinsinööriksi. Hän osallistui myös Saljut-avaruusaseman suunnitteluun. Vuonna 1966 hänet valittiin kosmonauttikoulutukseen. Hän kuuluin niihin kosmonautteihin, jotka koulutettiin Neuvostoliiton suunnittelemaa Kuu-lentoa varten.  

Vuonna 1973 Makarov lensi ensi kerran avaruuteen, aluksena oli Sojuz 12. Vuonna 1975 hän oli valmis Sojuz 18-1 -lennolle, jonka laukaisu jäi ballistiseksi lennoksi. Vuonna 1978 Makarov lensi Saljut 6 -avaruusasemalle Sojuz 27 -aluksella palaten Sojuz 26 -aluksella. Viimeisen avaruuslennon hän teki vuonna 1980, kun hän oli osa Saljut 6:n yhdeksättä miehistöä, avaruusalus oli Sojuz T-3. Kaikkiaan hän oli avaruudessa 21 vuorokautta.
 
4. huhtikuuta 1986 Makarov erosi kosmonauttijoukoista. Hänestä tuli NPO Energijan (nykyinen Energija) tekninen johtaja. Hän osallistui Mir-avaruusaseman ja Buran-avaruussukkulan suunnitteluun. 

Makarov kuoli vuonna 2003 sydänkohtaukseen. Hän oli naimisissa ja perheessä on kaksi lasta.

Oleg Makarov sai kahdesti Neuvostoliiton sankari -mitalin ja neljä kertaa Leninin kunniamerkin.

## Aiheesta muualla

* Biographie von Oleg Grigorjewitsch Makarow bei spacefacts.de
* Peter Stache: *Raumfahrer von A bis Z.* Berlin [Ost]: Militärverlag der Deutschen Demokratischen Republik 1988,
Nuorisoilmailijat

**Nuorisoilmailijat ry** on helsinkiläinen purjelentoseura, joka on toiminut vuodesta 1990 Räyskälän lentopaikalta. Kerhon huoltotila oli Vallilassa, sittemmin Herttoniemessä. 

Seuran kalustoon on viime vuosina kuulunut 8 purjelentokonetta, joiden tyypit ovat Junior SZD-51-1, LS1-f, 2 x LS8a, Discus 2b, Ventus 2c, DuoDiscus X ja osuus ASK-21 -koneesta.

## Kirjallisuutta
* Kai Tynkkynen, Korkealla, kovaa ja kauas - Nuorisoilmailijat 50 vuotta - Vuodet 1995-2005, 40 A5-sivuinen historiikki vuodelta 2005.
* Laskua ja nousua. Nuorisoilmailijat 60v historiikki 1955-2014.  K.Tynkkynen, P.Ylipaavalniemi

## Aiheesta muualla
* Yhdistyksen www-sivut
Imperio

**Imperio** on vuosina 1994–1997 toiminut itävaltalainen elektronista musiikkia tekevä yhtye. Yhtyeen tunnetuimpia hittejä ovat muun muassa "Veni Vidi Vici"', "Amor infinitus" sekä "Nostra Culpa". Yhtyeen artistit olivat Manuela Ray ja Lawrence Madia.

## Diskografia

### Albumit
*  "Veni Vidi Vici" (1995)
*  "Return to Paradise" (1996)

### Singlet
*  "Quo Vadis" (1994)
*  "Veni Vidi Vici" (1994)
*  "Nostra Culpa" (1995)
*  "Amor Infinitus" (1995)
*  "Cyberdream" (1996)
*  "Atlantis" (1996)
*  "Return to Paradise" (1996)
*  "Wings of Love" (1997)

## Lähteet

## Aiheesta muualla
* Yhtyeen biografia
Lady Claire

**Lady Claire** on monikäyttöinen, jauhoinen ruokaperunalajike. Sillä on korkea kuiva-ainepitoisuus ja erittäin hyvä varastosäilyvyys. Se on arka perunarutolle, mutta se on ankeroisenkestävä.

## Lähteet
*Maa- ja metsätalousministeriö: Kasvilajikeluettelo (2006)

### Viitteet

## Aiheesta muualla
*The European Cultivated Potato Database: Lady Claire
Bellona (täsmennyssivu)

**Bellona** tarkoittaa seuraavia asioita:

*Bellona, roomalainen sodan jumalatar
*28 Bellona, asteroidi
*Bellona, perunalajike
*Bellona, norjalainen ympäristöjärjestö
*Bellona, atolli Salomonsaarilla
*Bellona, kunta Italiassa
## Merenkulku
;Britannian kuninkaallinen laivasto
* HMS Bellona (1747), 30-tykkinen kuudennen luokan alus
* HMS Bellona (1760), Bellona-luokan 74-tykkinen kolmannen luokan linjalaiva
* HMS Bellona (1794), 3-tykkinen alus
* HMS Bellona (1806), 28-tykkinen kuudennen luokan alus
* HMS Bellona (1818), Armada-luokan 74-tykkinen kolmannen luokan linjalaiva
* HMS Bellona (1890), kolmannen luokan risteilijä
* HMS Bellona (1909), Boadicea-luokan tiedusteluristeilijä
* HMS Bellona (63), Bellona-luokan ilmatorjuntaristeilijä
;Ruotsin merivoimat
*HMS Bellona (1782), 40-tykkinen fregatti
;Tanskan kuninkaallinen laivasto
*KDM Bellona (1835), 48-tykkinen Freya-luokan fregatti
*KDM Bellona (1921), C-luokan sukellusvene
*KDM Bellona (F344), Bellona-luokan korvetti
Jan Grzebski

**Jan Grzebski** (s.1942–k.12. joulukuuta 2008) oli puolalainen mies, joka heräsi 19 vuoden koomasta vuonna 2007. Grzebski vajosi koomaan vuonna 1988 jäätyään junan alle. Lääkärit uskoivat Grzebskin elävän vain kahdesta kolmeen vuoteen, mutta tämän vaimo Gertruda jaksoi pitää huolta miehestään 19 vuoden ajan. Yllättäen mies alkoikin osoittaa elonmerkkejä huhtikuussa 2007 ja heräsikin kaksi kuukautta myöhemmin. Hän kuoli joulukuussa 2008.

## Lähteet
*

## Viitteet
Blackened death metal

**Blackened death metal** on eräs extreme metalin alalaji, jossa on yhdistelty black- ja death metalia keskenään. Alalajista käytetään myös nimityksiä kuten black/death, death/black, black death ja death black. Yleensä ensin tuleva termi määrittelee sen, että kumpi on suurempi vaikutus.

Blackened death metalille on tavanomaista erityisen nopea ja tekninen rumputyöskentely sekä black- ja death metal -vaikutteiset kitarariffit. Laulutyöskentelyssä sovelletaan death metalista tuttua örinää, mutta joskus myös black metal -tyylistä rääkymistä. Darkthronen toinen albumi *[[A Blaze in the Northern Sky]]* oli ensimmäisiä blackened death metal -levyjä. Myös Beheritin tuotantoa voidaan pitää tyylisuunnan edustajana.

Yleensä black metal -vaikutteet näkyvät yhtyeiden tuotosten äänimaailmassa sekä tremolo-tekniikalla soitetuista kitaroista. Death metal -vaikutteiden osalta ilmenee selvimmin kenties soiton teknisyys, lyriikoiden osalta blackened deathia on vaikeampi kategorisoida. Sanoitukset saattavat death metal -tyylisesti korostaa väkivaltaa ja kuolemaa. Ne saattavat myös black metal -perinteiden mukaisesti olla nihilistisiä kannanottoja tai sitten molempien edellä mainittujen sekoitusta, kuten esimerkiksi Myrkskogin sanoituksista käy ilmi.

## Sotametalli

Sotametalli (, myös *bestial black metal* eli ’eläimellinen black metal’) on nopeatempoinen ja kaoottinen black- ja death metalin suuntaus. Laulu on matalaa murinaa ja kitaralla soitetaan nopeita, alavireisiä voimasointuja. Sanoituksissa käsitellään usein sodan ja ydintuhon kaltaisia aiheita, ja äänimaailma on tahallisen epäselvä. Kaoottisen tyylinsä vuoksi sotametallissa voi nähdä yhtymäkohtia myös grindcoreen. Lajityypin perustajina pidetään kanadalaisia Conqueroria ja Blasphemyä. Myös suomalainen Archgoat ja yhdysvaltalainen Morbosidad ovat tunnettuja.

## Yhtyeitä

* Akercocke
* Angel Corpse
* Arkhon Infaustus
* Behemoth
* Belphegor
* Crionics
* Dissection
* Goatwhore
* God Dethroned
* Myrkskog
* Necrophobic
* Panzerchrist
* Zyklon

## Lähteet
Koloradonkuoriainen

**Koloradonkuoriainen** (*Leptinotarsa decemlineata*) eli **perunakuoriainen** on tuhohyönteinen, joka on vaarallinen muun muassa perunalle.

## Ulkonäkö ja koko
Aikuinen koloradonkuoriainen on noin sentin pituinen. Sen kuperassa selässä on kirkkaankeltaisella pohjalla kymmenen mustaa pitkittäisjuovaa. Vatsapuoli on oranssi. Pää on oranssi, mustapilkkuinen. Naaras munii kerralla noin 1 000 munaa.

## Levinneisyys
Koloradonkuoriainen on alkujaan kotoisin Pohjois-Amerikasta, jossa siitä tuli paha tuholainen perunanviljelyn yleistyttyä.

Jo 1800-luvun lopulla koloradon­kuoriaisia kulkeutui toisinaan laivoissa Eurooppaan. Ne kuitenkin huomattiin ajoissa, niin että niiden leviäminen pystyttiin estämään. Varotoimena sen leviämistä vastaan useimmissa Euroopan maissa kiellettiin perunan tuonti Amerikasta.  Mutta ensimmäisen maailman­sodan jälkeen vuonna 1919 koloradon­kuoriainen pääsi pesiytymään Ranskaan, josta se on vähitellen levinnyt vieraslajina suureen osaan Keski- ja Länsi-Eurooppaa.  Neuvostoliittoon se tuli toisen maailmansodan aikana Yhdysvaltain avun mukana.

Suomeen koloradonkuoriaisia on tullut mm. maahantuodun puutavaran sekä tuulten mukana. Koloradonkuoriaista ei kuitenkaan esiinny Suomessa pysyvästi, koska kasvinterveysviranomaiset hävittävät kaikki tavatut esiintymät. Venäjällä ja Baltiassa on pysyviä koloradonkuoriaislähteitä.

## Elintavat
Koloradonkuoriainen käyttää ravinnokseen perunan lehtiä ja varsia sekä mustakoisoa ja punakoisoa.

Koloradonkuoriainen on hyvä lentäjä. Kuoriaiset nousevat usein suurina, pilvimäisinä parvina korkealle ilmaan, ja löydettyään perunamaan ne laskeutuvat sinne. Parvet ovat niin suuria, että ne voivat tuhota koko perunamaalta koko sadon parissa päivässä.

Laji ei pysty yleensä talvehtimaan Suomen leveysasteilla, mutta varmoja havaintoja talvehtimisestakin on tehty vuonna 2012. 

## Tuholainen
Suomessa koloradonkuoriainen on luokiteltu karanteenituhoojaksi. 

Koloradonkuoriaisia hävitetään pyretroideilla, sekä maassa olevia koteloita liekityksellä. 

## Lähteet
* Funet: Leptinotarsa

### Viitteet

## Aiheesta muualla
* Laji.fi: Koloradonkuoriainen (''Leptinotarsa decemlineata'')
* Vieraslajit: Koloradonkuoriainen (''Leptinotarsa decemlineata'')
* Farmit: Koloradonkuoriainen (''Leptinotarsa decemlineata'')
* Ötökkätieto: Koloradonkuoriainen (''Leptinotarsa decemlineata'')
* Evira: Usein kysyttyä koloradonkuoriaisesta 
* ITIS: Leptinotarsa decemlineata 
* Global Biodiversity Information Facility (GBIF): Leptinotarsa decemlineata 
* Plantwise: Colorado potato beetle, Leptinotarsa decemlineata 
* Centre for Agriculture and Biosciences International (CABI): Leptinotarsa decemlineata (Colorado potato beetle) 
* University of Michigan, Animal Diversity Web (ADW): Leptinotarsa decemlineata 
* Pherobase: Semiochemicals of Leptinotarsa decemlineata, the Colorado potato beetle 
* Vihollinen Euroopan perunapelloilla, Kansan kuvalehti, 21.10.1932, nro 43, s. 6, Kansalliskirjaston digitaaliset aineistot
Kavaljeeri

**Kavaljeeri** (, , oik. = ratsumies, ritari, < lat. caba’llus = hevonen) on ollut hovissa palveleva aatelismies, myöhemmin tarkoittanut hienotapaista herrasmiestä, naisen miehistä saattaja, suojelijaa, tanssittajaa. Englannin historiassa Kaarle I Stuartin kannattajista sisällissodan aikana (1642–1645) käytetty nimitys.

## Lähteet

## Aiheesta muualla
Husqvarna

**Husqvarna** on ruotsalainen monialayritys, joka valmistaa metsä- ja puutarhakoneita. Lisäksi Electrolux käyttää Husqvarnaa tuotemerkkinään kodinkoneissa, ja Husqvarna-moottoripyöriä valmistetaan KTM:n kanssa samassa tehtaassa. Ensimmäinen Husqvarnan tehdas perustettiin vuonna 1689. Se toimi silloin asepajana. Asetehtaan osa siirrettiin 1689 Jönköpingistä naapuriin Huskvarnaan, ja siitä tuli osakeyhtiö. 

## Historia
Tammikuussa 2023 suuryhtiö Bosch halusi ostaa 12 prosenttia Husqvarnan osakekannasta.

## Moottoripyörät

Moottoripyöriä Husqvarna on  valmistanut vuodesta 1903. Moottoripyörävalmistus siirtyi Ruotsista italialaisen Cagivan omistukseen 1980-luvun puolivälissä. Vuonna 2007 moottoripyöräosaston osti BMW. Husqvarna valmistaa moottoripyöriä katu- ja kilpakäyttöön. Vuodesta 2013 Husqvarnan moottoripyörävalmistus on kuulunut KTM AG:n alaisuuteen.

## Metsä, puisto ja puutarha
* Sahat 
* Leikkurit 
* Trimmerit
* Ruohoraivurit
* Riderit
* Puutarhatraktorit
* Ilmaajat
* Jyrsimet
* Puhaltimet
* Moottorijääkairat
* Lumilingot
* Pensasleikkurit

## Rakentaminen
* Sahat 
* Aggregaatit 
* Leikkurit
* Timanttiporaus
* Pintakäsittelylaitteet

## Lähteet

## Aiheesta muualla

* http://www.husqvarna.fi/
* https://www.husqvarna-motorcycles.com/en-fi.html
* http://www.husqvarnaviking.com/ (Ompelukoneet)
Rkt

**Rkt** voi tarkoittaa anakin seuraavia asioita:

*Rkt, VR:n käyttämä ravintolavaunutyyppi
*RKT, ratkaisukeskeinen lyhytterapia
*RKT, ristikytkentäteline

## Lähteet
Taulukoita Aurinkokunnan planeetoista

**Taulukoita [[Aurinkokunta|Aurinkokunnan]] [[planeetta|planeetoista]]**:

## Ratatietoja
Sideerinen kiertoaika vuosina ilmoitettu suhteessa Maan sideeriseen kiertoaikaan. Keskietäisyys kilometreinä on radan isoakselin puolikas.

## Fysikaalisia tietoja
Suurin kirkkaus on suurin niin sanottu *visuaalinen magnitudi* (katso magnitudi). Lisähuomautuksia:

## Tietoja planeetoista, yksikkönä Maan vastaava ominaisuus

Lähde:  NASA

## Kaasukehä ja sisäinen rakenne

## Lähteet
Taulukoiden suureiden suhteen katso tarvittaessa myös: Notes on the Fact Sheets Nasa
Chris Wolstenholme

**Christopher "Chris" Tony Wolstenholme** (s. 2. joulukuuta 1978 Rotherham, Yorkshire, Englanti) on brittiläisen Muse-yhtyeen basisti ja taustalaulaja.

## Varhaisvuodet

Chris Wolstenholme asui lapsuutensa Rotherhamissa, ennen kuin muutti Teignmouthiin, Devoniin vuonna 1989. Siellä asuessaan hän soitti rumpuja erinäisissä kokoonpanoissa. Siellä hän tapasi myös ensimmäistä kertaa tulevat bändikaverinsa Matthew Bellamyn ja Dominic Howardin.

Kahden vuoden epäonnistuneiden basistietsintöjen jälkeen Matthewn ja Dominicin yhtyeellä ei ollut basistia, joten Wolstenholme luopui rummuista ja alkoi soittaa bassoa
ensimmäisen kerran elämässään. Yhtye tunnettiin aluksi mm. nimellä The Rocket Baby Dolls. Sittemmin yhtye vaihtoi nimeään useaan otteeseen, kunnes päätyi nimeen Muse.

## Diskografia
* Showbiz (1999)
* Origin of Symmetry (2001)
* Absolution (2004)
* Black Holes and Revelations (2006)
* The Resistance (2009)
* The 2nd Law (2012)

## Muuta tietoa

* Chris Wolstenholme on suuri jalkapallofani. Hänen suosikkijoukkueensa on Rotherham United FC.
* Hänellä on vaimonsa Kellyn kanssa kuusi lasta (s. 1999, 2001, 2003, 2008, 2010 ja 2012).
* Vaikka Wolstenholme tunnetaankin basistina, on hän soittanut myös kitaraa ja koskettimia joissain Muse-kappaleissa, mutta pääasiassa vain live-esiintymisissä.
* Wolstenholme ei soita lähes koskaan plektralla, vaan suosii sormityyliä (pizzicato).

## Aiheesta muualla
*
Luonnonmukaisesti viljellyt perunat

**Luomuperunat** ovat perunoita, jotka on kasvatettu luonnonmukaisiksi hyväksytyillä viljelymenetelmillä. Suomessa luomuviljelyssä suosittuja perunalajikkeita ovat Van Gogh ja Nicola sekä Asterix. Myös Rikeaa käytetään luomuperunaviljelyssä lajikkeena.

Suomessa virallisen luomuluokituksen antaa valtio (aurinkomerkki). Toinen tapa luomuluokitella elintarvike on Luomuliiton leppäkerttumerkki, kolmas biodynaamisen yhdistyksen Demeter-merkki ja neljäs Euroopan unionin luomumerkki.

## Lähteet

## Aiheesta muualla
* Luomuperuna on kinkkinen viljeltävä Yle.fi. 27.8.2013.
Keskiniemen tunnusmajakka

**Keskiniemen tunnusmajakka** eli **pooki**, joskus myös **Karvon pooki**, on tunnusmajakka Keskiniemessä Hailuodon pohjoisrannalla. Se sijaitsee Keskiniemessä Karvon rannalla, noin kuusi kilometriä koilliseen Marjaniemen kylästä. 

Pookin on suunnitellut Albin Stjerncreutz ja se valmistui vuonna 1857 varoittamaan merenkulkijoita Keskiniemestä pohjoiseen levittäytyvistä hiekkasärkistä. Se on Hailuodon vanhin säilynyt merimerkki ja kulttuurihistoriallisesti arvokas rakennelma. Pooki on rakenteeltaan samankaltainen samana vuonna rakennetun Härkmeren pookin kanssa. 

Tornin alaosa on kuutiomainen kuuden metrin korkeudelle saakka, ja siitä ylöspäin torni on tylppäkärkisen pyramidin muotoinen. Pookin sisällä on noin 70&nbsp;senttimetrin vahvuinen tuuliankkuriksi tarkoitettu kivikerros. Tuuliankkuri on kuitenkin liian kevyt, joten torni on tuettu jokaisesta nurkastaan myös viistoparruin. Tornin rakentamiskustannukset olivat 439 hopearuplaa. Pookin ulkopinnat ovat valkoiseksi maalattua lautaa, ja sen huipulla on tunnuskuviona puinen kuusikulmainen nuppi. Alun perin tornin alaosa oli maalattu punaiseksi. Tornin korkeus maanpinnasta on 18,9&nbsp;metriä ja merenpinnasta 20,4&nbsp;metriä.

Tunnusmajakan vieressä on vuonna 1908 valmistunut rautaristikkorakenteinen sektoriloisto. Loiston värilliset sektorit poistettiin 1990-luvulla, ja se näyttää nykyisin väritöntä vilkkuvaloa ympäri näköpiirin.

Keskiniemessä on ollut merimerkki jo vuonna 1785, sillä sellainen on merkitty Henrik Wacklinin julkaisemaan merikarttaan.

Väylävirasto kunnosti huonoon kuntoon päässeen pookin rakenteet loppukesällä 2024. Työn yhteydessä pookit huonot puuosat uusittiin, vanhaa kunnossa olevaa rakennetta säästettiin ja pooki maalattiin kauttaaltaan uudelleen.

## Lähteet
Rt (täsmennyssivu)

**Rt**  tai **RT** tarkoittaa seuraavia:
* RT, venäläinen media
* rannikkotykistö, rt tai RT, vesitse tapahtuvien hyökkäysten torjuntaan tarkoitettu, rannikolle sijoitettu tykistö
* rekisteritonni, rt tai rek.tn, aluksen tilavuusyksikkö
* Rt, VR-Yhtymän käyttämän vaunusarjan kalustosarjatunnus.
* Rakennusteollisuus RT ry, työnantajajärjestö
* R/T, Dodgen käyttämä lyhenne automalleissa
David Greenwalt

**David Greenwalt** (s. 16. lokakuuta 1949 Los Angeles, Kalifornia) on yhdysvaltalainen käsikirjoittaja, joka on toiminut myös ohjaajana ja tuottajana monissa tv-sarjoissa. Greenwalt on kenties tunnetuin työstään televisiosarjoissa *[[Buffy, vampyyrintappaja]]* ja *[[Angel (televisiosarja)|Angel]]*. Hän käsikirjoitti, ohjasi ja tuotti molemmissa sarjoissa. Sen lisäksi Greenwalt loi *Angelin* yhdessä Joss Whedonin kanssa. Näiden kahden tunnetuimman sarjansa lisäksi Greenwalt on työskennellyt muun muassa sarjoissa *[[Salaiset kansiot]]*, *Jake 2.0* ja *Surface*.

## Aiheesta muualla
*
Ruokateollisuusperunat

**Ruokateollisuusperunat** ovat perunoita, joita käytetään sellaisenaan elintarviketeollisuuden puolivalmisteena. Ruokateollisuusperunoista tehdään muun muassa ranskanperunoita ja perunalastuja.

Ruokateollisuusperunoihin voidaan lukea väljästi myös suurtalousperunat, joita käytetään laitoskeittiöissä. Myös suurteollisuusperunoille asetetaan ruokateollisuusperunoihin liittyviä vaatimuksia: tasaista laatua, mukuloiden tasakokoisuutta, sileyttä ja eheyttä, jotta kuorimoperunoiden kuorintatappion kautta aiheutuva hävikki olisi mahdollisimman vähäinen. Lisäksi perunat eivät saa tummua raakoina tai kypsennettyinä.

## Perunahiutaleperunat
Perunahiutaleperunat ovat vähän tärkkelystä sisältäviä, ja niiden kuiva-ainepitoisuus on suuri. Perunalastuperunoiden mukuloiden tulee olla keskikokoisia ja pyöreähköjä. 

## Ranskanperunat
Ranskanperunoiksi käytetään suuria ja soikeita mukuloita tuottavia perunalajikkeita. Perunoiden tärkkelyspitoisuuden tulee olla vähäinen, jotta ranskanperunoiden paistoväri muodostuu vaaleaksi. Ranskanperunan tulee myös säilyä kiinteänä paistossa ja sen jälkeen.

## Ruokateollisuusperunalajikkeet

Suomen viljellyimmät ruokateollisuusperunalajikkeet 2000 olivat Fambo, Saturna, Asterix ja Van Gogh.

## Lähteet
The Sims: Lemmikit

**The Sims: Lemmikit** () on Maxisin ja EA:n kehittämä The Sims-pelisarjan jatko-osa. Peli tuo mukanaan yli 150 uutta esinettä ja erirotuisia lemmikkieläimiä. Pelaajalla on mahdollisuus perustaa perhe, jonne voi myös adoptoida lemmikin. Lemmikin voi myös ostaa. Lemmikille tulee ostaa myös ruokaa ja mahdollisia hoitotarvikkeita.
The Sims Lemmikit-peli mahdollistaa simien pääsyn kaupungille. Pelaaja voi rakentaa kauppoja, kahviloita, puistoja tai toreja.

## Lähteet
Miss Beazley

**Miss Beazley** (28. lokakuuta 2004 – 17. toukokuuta 2014) oli Yhdysvaltain presidentin George W. Bushin skotlanninterrieri. Valkoisen talon internetsivujen mukaan Bushin perhe antoi Miss Beazleylle lempinimen *Beazley Weazley*. Miss Beazley kuoli yhdeksänvuotiaana lymfoomaan. Busheilla oli myös toinen skotlanninterrieri, Barney, joka kuoli vuonna 2013 samaan sairauteen.

## Lähteet

## Aiheesta muualla
* Miss Beazleyn viralliset kotisivut
Luettelo Formula 1 -sarjan voittoennätyksistä

Tämä on **luettelo eniten Formula 1 -sarjan Grand Prix -kilpailuja voittaneista kuljettajista, kansallisuuksista, rengasmerkeistä sekä valmistajista**. Yhteensä 116 kuljettajaa on voittanut vähintään yhden Grand Prix'n. Heikki Kovalaisesta tuli vuoden 2008 Unkarin GP:n jälkeen 100. osakilpailuvoittaja. Nuorin osakilpailuvoittaja on Max Verstappen, joka ajoi kaudella  voittoon Espanjan osakilpailussa (hän oli 18 vuoden ja 227 päivän ikäinen). Vanhin osakilpailuvoittaja on Luigi Fagioli, joka ajoi jaetulla autolla voittoon kaudella  Ranskan osakilpailussa (hän oli 53 vuoden ja 22 päivän ikäinen). Kaudella  Lewis Hamilton ajoi ensimmäisenä kuljettajana uransa sadannen osakilpailuvoiton. Vihreä tausta tarkoittaa nykyään mukana olevaa kuljettajaa/tallia. Tiedot on päivitetty Kiinan GP 2026 jälkeen.

## Kuljettajien voitot

### [[Eurooppa]]laisten voitot

### [[Pohjois-Amerikka|Pohjoisamerikkalaisten]] voitot

### [[Etelä-Amerikka|Eteläamerikkalaisten]] voitot

### [[Afrikka]]laisten voitot

### [[Oseania]]laisten voitot

### Kuljettajien peräkkäiset voitot

### Voitot yhdellä kaudella

### Voitot tulokaskaudella

## Kansallisuuksien voitot

## Rengasmerkkien voitot

## Valmistajien voitot

### Voitot samalla kaudella

### Kansallisuuksien voitot

## Huomioita

## Lähteet
*F1-ruutu: kuljettajien osakilpailuvoitot 

### Viitteet